प्रस्ताव पारित, लिपिक होगा बहाल
सोमवार को जनपद कार्यालय फरसाबहार में सामान्य प्रशासन समिति की बैैैठक रखी गई। जिनमें जनपद अध्यक्ष वेदप्रकाश भगत, उपाध्यक्ष राजकुमार सिंह, जनपद सदस्य संतोेष जायसवाल, मनखुश साय, श्रीमती हेमंती साय, श्रीमती गजवती विशाल, श्रीमती दुलारी सिंह व सीईओ एससी गुप्ता मुख्य रूप से उपस्थित थे।
देवानंद मिश्रा सहायक ग्रेड-2 को बीते साल 3 दिसंबर को जिला पंचायत सीईओ द्वारा निलंबित किया गया था। पर उसके बाद उनके मामले में कोई कार्रवाई या निराकरण अब तक नहीं हो पाया है। जिससे इस विषय पर समिति द्वारा निर्णय लिया गया कि श्री मिश्रा को निलंबित हुए एक साल से अधिक समय हो गए। इसके पश्चात भी उन्हें बहाल नहीं किया गया है। जबकि, उन्हें जीवन निर्वाह भत्ता भी प्रदान नहीं किया जा रहा है। जिससे श्री मिश्रा को तत्काल बहाल किए जाने के लिए सदस्यों द्वारा प्रस्ताव पारित किया गया। वहीं उपस्थित जनपद सदस्यों ने अपने क्षेत्र के अनेक पंचायतों में विगत दो-तीन माह से मिट्टी तेल की किल्लत से अवगत कराया एवं कहा कि यह क्षेत्र नागलोक एवं हाथी प्रभावित होने से बिजली विहीन गांव के ग्रामीण ढिबरी एवं लालटेन के भरोसे रहते हैं। ऐसे में काफी दिनों से मिट्टी तेल नहीं मिलना ग्रामीणों के लिए एक बहुत बड़ी समस्या है। जिससे हर | शेष पेज 12
पंचायत में आबंटन के आधार पर हर महीने मिट्टी तेल भंडारण होना आवश्यक है। जिसके बारे में सीईओ श्री गुप्ता ने सोमवार को ही सचिवों के बैैठक में जानकारी ली एवं इस पर जरूरी पहल करते हुए हर माह मिट्टी तेल का भंडारण करना सुनिश्चित करने को कहा गया। साथ ही ऐसी पुनरावृत्ति नहीं होने की हिदायत भी दी।
जनपद कार्यालय फरसाबहार में बैठक में हुए कई निर्णय।
hin_Deva hin_Deva hin_Deva hin_Deva bho_Deva